Diari Oficial de la Generalitat Valenciana


Sumari del DOGV 9799, del 29-02-2024 (2024/1775)

Anunci pel qual se sotmet a consulta pública prèvia l'avantprojecte de llei, de la Generalitat, de protecció i ordenació de la costa valenciana.
------------------------------------------------------------------------------------------------------------------------------------------------

### Dades del document

Número de DOGV
:   9799

Data del DOGV
:   29-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1775


Data del document
:   27-02-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori

Anunci pel qual se sotmet a consulta pública prèvia l'avantprojecte de llei, de la Generalitat, de protecció i ordenació de la costa valenciana. [2024/1775]  
Mitjançant la Resolució de 16 d'octubre de 2023, la consellera de Medi Ambient, Aigua, Infraestructures i Territori ha acordat l'inici del procediment per a l'elaboració de l'avantprojecte de llei, de la Generalitat, de protecció i ordenació de la costa valenciana, amb la finalitat de regular i gestionar des de la mateixa Comunitat Valenciana l'ordenació del seu litoral, per a compatibilitzar els usos, activitats i assentaments humans en la costa, a fi de garantir la seua sostenibilitat en termes de compatibilitat amb la protecció del medi ambient.  
Els articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i en relació amb l'article 133.1 de la Llei 39/2015, d'1 d'octubre, del procediment administratiu comú de les administracions públiques, amb l'objectiu de millorar la participació de la ciutadania en el procediment d'elaboració de normes, amb caràcter previ a l'elaboració d'un avantprojecte o projecte normatiu, se substanciarà un tràmit de consulta pública prèvia a través del portal de participació de la Generalitat, en el qual s'oferirà a la ciutadania informació sobre:  
  
a) Els problemes que es pretenen solucionar amb la nova regulació.  
  
b) La necessitat i oportunitat de la seua aprovació.  
c) Els objectius de la norma.  
d) Les possibles solucions alternatives reguladores i no reguladores.  
A fi de complir la normativa esmentada, s'anuncia l'obertura del tràmit de consulta pública prèvia en relació amb la iniciativa d'elaboració del projecte de referència, durant el termini d'un mes, comptador a partir de l'endemà de la publicació del present anunci en el Diari Oficial de la Generalitat Valenciana.  
La informació de referència pot consultar-se en el portal de participació de la Generalitat, https://gvaparticipa.gva.es, a fi que en el termini esmentat les persones i les organitzacions potencialment afectades puguen presentar les seues aportacions i opinions.  
Les al·legacions, suggeriments o observacions es realitzaran, preferentment, a través del portal de participació esmentat.  
  
València, 27 de febrer de 2024.- El director general de Costes, Ports i Aeroports: Vicente Martínez Mus.